เริ่มบทสนทนา บอกความรู้สึกของคุณ
แทนที่จะพูดว่า “ไง” หรือ “เป็นไงบ้าง” ให้เริ่มต้นบทสนทนาแบบมีแผนการ เช่น คุณอาจจะพูดประมาณว่า “สวัสดีบอส เธอได้การบ้านวิชาภาษาอังกฤษหรือเปล่า พอดีฉันลืมจดไว้” หรือ “ไง ลีซอ ฉันเห็นว่าเธอได้เล่นละครโรงเรียนด้วย เธอรู้หรือเปล่าว่าเขาอยากได้คนช่วยหลังเวทีมั้ย” นอกจากถามคำถามแล้วคุณยังสามารถแสดงความคิดเห็นได้ด้วย แทนที่จะพูดว่า “เธอว่าวิชาประวัติศาสตร์วันนี้เป็นไงบ้าง” คุณอาจจะพูดประมาณว่า “วันนี้ตอนเรียนอยู่ฉันเบื่อแทบตาย อาจารย์รงคเพทสอนเรื่องสงครามกลางเมืองไม่สนุกเลย” การพูดอย่างนี้เป็นการเปิดบทสนทนา แต่ในขณะเดียวกันคุณก็ได้ทำให้คนที่คุณแอบชอบเขาเห็นบุคลิกของคุณด้วย คำถามปลายเปิดคือคำถามที่ต้องตอบมากกว่า “ใช่” หรือ “ไม่ใช่” ขั้นตอนนี้เป็นวิธีที่ทำให้คุณได้รู้จักคนที่คุณแอบชอบมากขึ้นและทำให้มีเรื่องคุยกันเรื่อยๆ ถามเขาเรื่องหนัง หนังสือ เกม ซีรีส์ ช่อง YouTube สถานที่ หรืออะไรก็ได้ที่เขาชอบที่คุณนึกออก  เช่น แทนที่จะถามว่า “เธอชอบดูหนังไหม” ให้ถามว่า “หนังที่เธอชอบมากที่สุด 3 เรื่องคืออะไร” แทนที่จะถามว่า “เสาร์อาทิตย์ที่ผ่านมาสนุกมั้ย” ให้ถามว่า “วันเสาร์อาทิตย์ที่ผ่านมาทำอะไร” อย่ากลัวที่จะแสดงความคิดเห็นออกมา! เพราะวิธีที่จบบทสนทนาได้รวดเร็วที่สุดก็คือการส่งข้อความตอบกลับไปว่า “เค” หรือ “อืม” ถ้าคุณกับคนที่คุณแอบชอบมีอะไรเหมือนกัน ก็ชวนเขาคุยเลย และไม่ต้องกลัวที่จะไม่เห็นด้วยกับเขา เพราะบางครั้งความคิดเห็นที่แตกต่างกันก็ช่วยให้บทสนทนาไปต่อได้เรื่อยๆ  เช่น ถ้าคนที่คุณชอบบอกว่าหนังมาร์เวลเรื่องนี้ดีที่สุดแต่คุณไม่เห็นด้วย ก็ให้บอกเขาไปว่าเพราะอะไร! เพราะคุณสองคนจะได้ถกกันถึงตัวละครต่างๆ และโครงเรื่องแบบออกรส ถ้าคุณไม่รู้ว่าคนที่คุณแอบชอบพูดถึงอะไร ก็ให้ถามเขาไปเลย เช่น ถ้าวงดนตรีที่เขาชอบเป็นวงที่คุณไม่เคยได้ยินมาก่อน ให้พูดประมาณว่า “ฉันไม่เคยฟังมาก่อนเลย เธอชอบอัลบั้มไหนล่ะ ฉันจะลองฟังดู!” หัวใจสำคัญของการกล่าวชมที่ดีคือคุณต้องจริงใจและพูดสั้นๆ เช่น ส่งข้อความไปประมาณว่า “เมื่อวันศุกร์ที่แล้วตอนแข่งเธอเล่นได้ดีมากเลยนะ!” หรือ “ฉันชอบโปรเจ็กต์ที่เธอทำตอนเรียนมากเลย เก่งจัง!”  คุณสามารถส่งข้อความกล่าวชมโดดๆ ไปได้แม้ว่าคุณจะไม่ได้กำลังคุยกันเรื่องอื่นๆ ก็ตาม แค่รอให้คนที่คุณแอบชอบเขาตอบกลับมาก่อนค่อยส่งข้อความไปใหม่ เวลาส่งข้อความประมาณนี้อย่าพูดถึงความรู้สึกของตัวเอง การพูดประมาณว่า “ฉันไม่รู้ว่าฉันควรพูดแบบนี้หรือเปล่าเพราะมันฟังดูแปลกๆ แต่ฉันคิดว่าเธอเล่นเบสบอลเก่งนะ” แบบนี้นี่แหละที่แปลก! แค่พูดออกไปตรงๆ ว่า “เธอเล่นเบสบอลเก่งนะ!” พยายามหาอิโมจิและจิฟที่เกี่ยวกับสิ่งที่คุณพูด เช่น ถ้าคุณส่งข้อความไปบอกว่าวันเสาร์อาทิตย์น่าเบื่อมาก ให้ส่งจิฟภาพคนผล็อยหลับไปที่โต๊ะ หรือส่งข้อความเป็นอิโมจิทั้งหมดเพื่อให้คนที่คุณแอบชอบถอดรหัสว่าคุณพูดว่าอะไร ใช้ความคิดสร้างสรรค์และสนุกไปกับการคุยกันผ่านทางข้อความ! เพราะมันเป็นวิธีที่ดีในการที่คุณจะเริ่มรู้สึกสบายใจกับคนที่คุณแอบชอบมากขึ้น เพื่อให้คุณสามารถบอกชอบเขาได้ในที่สุด ครั้งถัดไปเวลาที่คุณเจอมีมหรือวิดีโอที่ทำให้คุณหัวเราะ ให้ส่งไปให้คนที่คุณแอบชอบพร้อมกับบอกว่า “ดูแล้วนึกถึงเธอ!” พร้อมอิโมจิหัวเราะ หรือคุณอาจจะพูดไปว่า “ฉันคิดถึงเธอน่ะ หวังว่าเธอจะชอบนะ!" เลยก็ได้  เช่น ถ้าคนที่คุณแอบชอบเล่าให้ฟังว่าเขาชอบแมว ให้หาวิดีโอรวมคลิปแมวตลกๆ ใน YouTube แล้วส่งไปให้เขาพร้อมกับข้อความว่า “สำหรับเธอ คนรักแมวจ้ะ” พร้อมอิโมจิรูปแมว การบอกคนที่คุณแอบชอบว่าคุณคิดถึงเขาเป็นวิธีการที่ดีที่จะรุกคืบไปสู่การส่งข้อความแบบอ่อยมากขึ้น แต่ต้องแหย่แบบใจดีและเล่นๆ ด้วย อย่าแหย่ในเรื่องที่อาจทำร้ายความรู้สึกของเขาได้ เช่น ถ้าคนที่คุณแอบชอบพูดติดอ่างและคุณแหย่เขาเรื่องนี้ แบบนี้ไม่ดีแน่ แต่ถ้าเขาบอกคุณว่าเขายังชอบดูหนังที่เขาชอบดูสมัยเด็กๆ อยู่เลย เรื่องนี้คุณสามารถล้อเขาได้แน่นอน  เช่น ส่งจิฟที่มาจากหนังหรือซีรีส์โปรดลับๆ ของเขาแล้วบอกว่า “ฉันรู้นะว่าคืนวันศุกร์เธอจะทำอะไร!” พร้อมอิโมจิขยิบตาหรือแลบลิ้น หรือ ถ้าคุณคิดว่ารอน วีสลีย์จากเรื่องแฮร์รี่ พอตเตอร์เป็นตัวละครที่ดีที่สุด แต่เขาคิดว่าเฮอร์ไมโอนี่ เกรนเจอร์เป็นตัวละครที่ดีที่สุด ให้พูดประมาณว่า “ฉันเชื่อความคิดเห็นของเธอไม่ได้หรอกนะ คนรักเฮอร์ไมโอนี่!” พร้อมกับอิโมจิหัวเราะ วิธีนี้ไม่เพียงแต่เป็นการเอาใจเขาเท่านั้น แต่ยังเปิดโอกาสให้คุณได้ชวนคนที่คุณชอบใช้เวลาด้วยกันด้วย ลองพูดประมาณว่า “ฉันกับเพื่อนๆ กำลังหาร้านกาแฟดีๆ ไปนั่งอ่านหนังสือกัน เธอชอบไปที่ไหนเหรอ” หรือ “ฉันเบื่อมากเลย! อยากได้ซีรีส์เรื่องใหม่มาดูให้ตาแฉะ เธอมีซีรีส์อะไรแนะนำมั้ย”  การทำตามขั้นตอนนี้ที่ดีที่สุดก็คือการไปสถานที่นั้นๆ หรือทำในสิ่งที่เขาแนะนำจริงๆ จากนั้นก็ส่งข้อความกลับไป เช่น คุณอาจจะพูดว่า “ฉันเริ่มดูริเวอร์เดลแล้ว ชอบมากเลย อยากรู้มากว่าจะเป็นยังไงต่อ” พร้อมจิฟจากซีรีส์ ถ้าเขาบอกว่าคุณควรไปที่ร้านกาแฟเปิดใหม่ในจังหวัด ให้ไปที่นั่นกับเพื่อนๆ แล้วก็ส่งข้อความไปบอกเขาทำนองว่า “ฉันไปร้านกาแฟใหม่นั้นมาแล้ว ชอบมากเลย! มันดีมาก! ขอบคุณที่แนะนำนะ” ถ้าคุณอยากจะลองชวนเขาไปเที่ยวด้วยกัน ให้รอสัก 1 สัปดาห์แล้วค่อยส่งข้อความไปบอกว่า “นี่ วันนี้ฉันจะไปร้านกาแฟที่เธอแนะนำ อยากไปนั่งอ่านหนังสือด้วยกันไหม” แม้ว่าคุณจะสามารถส่งข้อความเดียวไปสารภาพความรู้สึกของตัวเองได้ แต่การทำแบบนั้นจะทำให้ใจคุณตุ่มๆ ต่อมๆ เล็กน้อยระหว่างรอข้อความกลับมา ถ้าคุณส่งข้อความทั่วไปไปหาเขาก่อนแล้วเขาตอบกลับมา อย่างน้อยคุณก็รู้ว่าเขาอยู่ใกล้โทรศัพท์ ลองถามคำถามหรือพูดอะไรก็ได้เกี่ยวกับสิ่งที่คุณเคยคุยกันไปแล้ว เช่น คุณอาจจะพูดประมาณว่า “ฉันต้องอ่านหนังสือเตรียมสอบอาทิตย์หน้า แต่ไม่มีสมาธิเลย! อยากนอนอย่างเดียวเลย!” ถ้าคนที่คุณแอบชอบอารมณ์ไม่ดีหรือออกไปข้างกับเพื่อน นี่ก็อาจจะไม่ใช่เวลาที่ดีที่สุดที่คุณจะสารภาพความรู้สึกออกมา ลองถามเขาว่าเขาทำอะไรอยู่ มีแผนจะทำอะไร หรือเป็นยังไงบ้าง คำตอบของเขาน่าจะพอทำให้คุณเดาได้ว่าเขารู้สึกอย่างไร ถ้าเขาตอบกลับมาสั้นๆ หรือใช้เวลานานกว่าจะตอบ คุณก็อาจจะเลื่อนไปคุยพรุ่งนี้แทน พยายามอย่าใส่รายละเอียดมากเกินไป ข้อความสั้นๆ ง่ายๆ เป็นวิธีบอกสิ่งที่คุณต้องการจะบอกออกมาได้ดีที่สุด พูดประมาณว่า “ฉันชอบเธอ ไว้ไปเที่ยวด้วยกันบ้างนะ!” หรือ “ฉันแค่อยากบอกเธอว่าฉันแอบชอบเธออยู่ ไม่ได้กดดันหรืออะไรนะ ฉันแค่อยากบอกความรู้สึกของตัวเองเฉยๆ”  ถ้าคุณส่งข้อความคุยกับคนที่คุณแอบชอบมา 2-3 สัปดาห์และส่งข้อความจีบกันไปมาอยู่แล้ว เขาก็อาจจะไม่ได้ประหลาดใจกับเรื่องที่คุณชอบเขามากนัก ข้อความยืดยาวเวิ่นเว้อที่บอกเล่ารายละเอียดเกี่ยวกับความรู้สึกของคุณอาจทำให้เขารู้สึกอึดอัดได้ คุณต้องให้พื้นที่คนที่คุณแอบชอบในการตอบกลับมา และคุณก็อยากจะสื่อให้เขารู้ว่า คุณเคารพความรู้สึกของเขาไม่ว่ามันจะเป็นอย่างไรก็ตาม แม้ว่าการรอข้อความตอบกลับอาจจะเป็นเรื่องที่ยากมากๆ แต่การส่งข้อความติดๆ กันหลายข้อความจะทำให้คุณดูติดเขาหนึบหรือสิ้นหวังมากๆ และมันอาจจะทำให้สถานการณ์สับสนวุ่นวายไปหมดด้วย เอาโทรศัพท์ไปไว้ไกลๆ และทำอย่างอื่นระหว่างรอ เช่น ไปเดินเล่น ไปดูหนัง หรือจัดตู้เสื้อผ้า ถ้าเขาไม่ตอบกลับมาเลย นั่นแหละคือคำตอบของเขา หวังว่าเขาคงจะไม่ทำแบบนั้นกับคุณและจะตอบกลับมาแม้ว่าเขาจะไม่ได้รู้สึกแบบเดียวกันก็ตาม ปกติแล้วเขาใช้เวลา 2-3 นาที 2-3 ชั่วโมง หรือ 2-3 วันในการตอบกลับข้อความของคุณ ปกติแล้วเขาใช้อิโมจิและตอบเต็มประโยค หรือเขามักจะตอบกลับมาสั้นๆ หาความแตกต่างระหว่างลักษณะการตอบกลับตามปกติและลักษณะที่เขาตอบกลับมาเพื่อให้คุณเดาได้ว่าเขาคิดอะไรอยู่  เช่น ถ้าปกติแล้วคุณจะได้ข้อความตอบกลับไวมาก แต่คราวนี้เขากลับไม่ติดต่อมาเลยหลังจากคุณบอกชอบเขาไปหลายชั่วโมง ก็อาจจะเป็นไปได้ว่าเขากำลังใช้เวลาคิดว่าจะตอบกลับมาอย่างไรดี ถ้าปกติแล้วเขาจะตอบกลับมาอย่างรอบคอบพร้อมกับอิโมจิและจิฟ แต่คราวนี้เขาตอบกลับมาแค่คำเดียวหรือตอบกลับมาสั้นๆ ก็อาจจะแปลว่าเขารู้สึกอึดอัดและไม่ได้รู้สึกแบบเดียวกันกับคุณ จำไว้ว่าแต่ละคนแสดงออกเวลาที่มีคนมาบอกชอบไม่เหมือนกัน บางคนอาจจะต้องการเวลาในการค้นหาความรู้สึกของตัวเองถ้าเขาไม่เคยคิดเรื่องนี้มาก่อน ถ้าคุณได้รู้ว่าคนที่คุณแอบชอบเขาก็ชอบคุณเหมือนกัน ก็เยี่ยมไปเลย! ส่งข้อความตอบกลับไปประมาณว่า “เฮ้อ เมื่อกี้เครียดมากเลยนะ! ดีใจจังที่เธอรู้สึกแบบเดียวกัน! วันศุกร์นี้เราน่าจะไปดูหนังเรื่องใหม่ด้วยกันนะ! หรืออาจจะไปกินมื้อเย็นด้วยกันก่อนมั้ย” ถ้าคุณยังไม่ได้รับอนุญาตให้ไปเที่ยวกับใครสองต่อสองแบบคนรัก ลองเสนอไปเที่ยวเป็นกลุ่ม เช่น ไปดูหนัง ไปโยนโบว์ลิ่ง เล่นมินิกอล์ฟ หรือไปงานโรงเรียน ถ้าเขาไม่ได้ตอบกลับมาแบบที่คุณคาดหวัง ก็เป็นเรื่องปกติที่จะเสียใจ อย่าส่งข้อความไปถามต่อว่าทำไมเขาถึงไม่ชอบคุณหรือพยายามแกล้งทำเป็นว่าคุณไม่ได้จริงจัง แค่พูดออกไปธรรมดาๆ ว่า “ฉันเข้าใจ หวังว่าเราคงยังเป็นเพื่อนกันได้นะ!” พยายามนึกเอาไว้ว่าการบอกชอบใครไม่ใช่เรื่องผิด และแค่เพราะเขาบอกว่าเขาไม่ได้ชอบคุณแบบนั้นก็ไม่ได้หมายความว่ามีอะไรผิดปกติเกี่ยวกับตัวคุณ ไม่ว่าคนที่คุณแอบชอบเขาจะชอบคุณตอบหรือไม่ แต่คุณก็ได้ทำในสิ่งที่คนทั่วโลกคิดว่ามันน่ากลัว คุณควรหาเวลาซาบซึ้งที่ตัวเองเติบโตในฐานะมนุษย์คนหนึ่ง และสิ่งที่คุณได้เรียนรู้เกี่ยวกับตัวเองในระหว่างนี้ คุณอาจจะถึงขั้นใช้เวลาทบทวนว่า ในอนาคตคุณจะทำอะไรต่างไปจากนี้ และให้โอกาสแบบนี้เป็นประสบการณ์การเรียนรู้!
พูด “สวัสดี” และถามคำถามเพื่อให้เขาผ่อนคลาย. เปิดใจเขาด้วยคำถามปลายเปิด. ตอบกลับพร้อมรายละเอียดแทนที่จะตอบไปคำเดียว. ชมเขาเพื่อเอาใจ. ใส่อิโมจิและจิฟเพื่อแสดงอารมณ์ขัน. ส่งมีมและวิดีโอตลกๆ ที่ทำให้คุณนึกถึงคนที่คุณแอบชอบไปให้เขา. แหย่เขาเรื่องพฤติกรรมแปลกๆ หรือสิ่งที่คุณไม่เห็นด้วยกับเขา. ถามความคิดเห็นหรือคำแนะนำในการหาอะไรเจ๋งๆ ทำ. ส่งข้อความธรรมดาไปหาคนที่คุณชอบเพื่อเริ่มบทสนทนา. ส่งข้อความกลับไปกลับมาเพื่อให้รู้ว่าเขาอยู่ในอารมณ์ไหน. เรียบเรียงข้อความสั้นๆ ที่บอกว่าคุณชอบเขา. อย่าเพิ่งส่งข้อความไปอีกจนกว่าคุณจะได้ข้อความตอบกลับมา. นึกถึงลักษณะการตอบข้อความของคนที่คุณแอบชอบเวลาอ่านข้อความตอบกลับของเขา. ฉลองให้กับการตอบกลับที่ดีด้วยการชวนเขาไปเที่ยวด้วยกันสองต่อสอง. รับมือกับการตอบกลับที่ไม่ดีด้วยการให้พื้นที่กับคนที่คุณแอบชอบ. ภูมิใจที่ตัวเองทำเรื่องยากๆ ได้ ไม่ว่าผลที่ตามมาจะเป็นอย่างไร.
https://www.wikihow.com/Tell-Your-Crush-You-Like-Him-over-Text https://www.wikihow.com/Tell-Your-Crush-You-Like-Him-over-Text
Starting a Conversation Sharing Your Feelings